text: Í dag gjørdust smádreingirnir hjá NSÍ føroyameistarar! Hetta hendi við 2-1 sigri móti B68 við Løkin.
text: #000000
text: Undan dagsins umfari lá NSÍ á odda, men við HB og B68 í hølunum. Øll trý kundu gerast meistarar, um úrslitini lagaðu seg til teirra fyrimun.
text: #000001
text: Tað var tó greitt undan dystinum við Løkin, at HB hevði vunnið 2-0 á KÍ og tískil lá fremst undan dystinum hjá NSÍ.
text: #000002
text: Heilt fitt av fólki var møtt til dystin, og var tað sera stuttligt at síggja so nógv fólk til ein smádreingjadyst. HB-smádreingirnir setta eisini sín dám á við at stuðla B68, fyri at HB skuldi enda ovast.
text: #000003
text: Sjálvur dysturin byrjaði nokkso javnt. Nógv stóð á, og bæði liðini løgdu nógv fyri. Miðskeiðis í fyrra hálvleiki legði Jannik NSÍ á odda. Tó fekk Leivur ein snudd, og tí mátti spælið hjá NSÍ umskipast. Hetta gav B68 betri pláss á miðvøllinum, og nýttu teir tað til at flyta spælið longur niðan.
text: #000004
text: Tíðliga í seinna hálvleiki javnaði Esmar fyri B68, og hevði tað við sær, at HB gjørdist meistarar, um støðan helt sær. Petur megnaði tó at leggja NSÍ á odda aftur, og megnaðu teir at halda leiðsluna til tað seinasta.
text: #000005
text: Dysturin var annars sera ferðmikil, og bæði liðini høvdu møuguleikar at fáa fleiri mál.
text: #000006
text: Eftir dystin handaðu Niclas Davidsen og Fríðin Ziskason gull-, silvur- og bronsuheiðursmerki til ávikavist NSÍ, HB og B68, og síðan vórðu myndir tiknar. Í kvøld hava føroyameistararnir bovla og síðan havt eina hugnaløtu.
text: #000007
text: Gudmundur Danielsen fysiskur venjari hjá NSÍ
text: #000009
text: Gudmundur hevur í kvøld skrivað undir sáttmála við NSÍ. Gudmundur kemur at arbeiða í felagnum, sum fysiskur venjari á mannsíðuni. Har hann í samráð við høvuðsvenjaran kemur at skipa allar fysisku venjingarnar. Vit eru sera fegin um at Gudmundur hevur valt at taka av starvinum, og ynskja honum vælkomnum í venjaratoymi hjá NSÍ, og ynskja...
text: #000010
text: Les Meira Eitt gult vikuskiftiContinue
text: #000013
text: NSÍ keypti í novembur í 2020 eina video skipan frá Spiideo. Talan er um myndatól sum verða sett upp kring vøllin við Løkin. Myndatólini kunnu so brúkast av øllum venjaranum í felagnum, umframt at NSÍ kann nú taka allar dystir upp við hesi skipanini. Skipanin kemur at verða eitt sera gott amboð hjá venjaranum í...
text: #000015
text: U18 í hálvfinaluni í steypakappingini
text: #000017
text: Tað eru nakrir spennandi árgangir á veg í NSÍ. Teirra millum eru teir, sum manna U18 liðini. Mánakvøldið leikti U18a fjórðingsfinalu móti Giza Hoyvík í Havn. Teir lótu ongan iva vera um, hvørt av liðunum skuldi spæla seg víðari í kappingini. Okkara byrjaðu heldur tamt ella varið. Koyrdu bóltin runt í egnum rekkjum. Hinvegin vóru...
text: #000018
text: Eyðvør Jakobsen, landsliðsvenjari hjá WU17 landsliðnum, hevur úttikið hópin, sum skal til NM (Norðurlanda kapping) í Svørríki. Helga Mikkelsen og Sólja Vinjardsdóttir Johansen eru í millum teir úttiknu leikarnar, sum skulu við til Svørríkis. Báðar spæla við G16 liðnum hjá okkum, men eisini royna tær seg í betri deildini hjá kvinnum. 16 ára gamla Sólja,...
text: #000020